MUNICIPIUL SATU MARE

APARATUL DE SPECIALITATE AL PRIMARULUI

Direcția Patrimoniu
Serviciul  Patrimoniu, Concesionări, Închirieri
Direcția Economică
Nr. 60007/20.10.2026
      În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Directorul executiv al Direcției Patrimoniu prin Serviciul Patrimoniu Concesionări Închirieri și Directorul executiv al Direcției Economice formulează următorul:

                                           RAPORT DE SPECIALITATE

privind vânzarea prin licitație publică a imobilului teren înscris în CF nr. 189585 Satu Mare, Nr. Top. 13127/6 în suprafață de 1.151 mp,

proprietatea privată a municipiului Satu Mare

              Având în vedere intenția de cumpărare a terenului, exprimată de doamna Pop Ana, prin adresa înregistrată la Primăria Municipiului Satu Mare sub nr. 25739/21.04.2026, este necesară adoptarea unui proiect de hotărâre, prin care să se aprobe oportunitatea vânzării prin licitație publică cu tot ceea ce decurge din aceasta.

              Conform O.U.G. nr. 57/2019 privind Codul administrativ, prețul minim de vânzare, aprobat prin hotărâre a Guvernului sau prin hotărâre a autorităților deliberative de la nivelul administrației publice locale, după caz, va fi valoarea cea mai mare dintre prețul de piață determinat prin raport de evaluare întocmit de evaluatori persoane fizice sau juridice, autorizați, în condițiile legii, și valoarea de inventar a imobilului.

              Imobilul teren, obiect al prezentului proiect de hotărâre este proprietatea privată a municipiului Satu Mare, în suprafață de 1.151 mp, înscris în CF nr. 189585 Satu Mare, cu Nr. Top. 13127/6, situat în intravilanul municipiului Satu Mare, este înregistrat în patrimoniu sub  nr. de inventar T 2518 cu valoarea de 172,650.00 lei, rezultând că 1 mp are valoarea de 150 lei, la un curs valutar de 5,32 lei, rezultă o valoare de 28,19 €/mp.

              Din raportul de evaluare întocmit de S.C. Koncret S.R.L. Satu Mare,  întocmit de către evaluator autorizat ANEVAR, Ing. Pop Olimpia Dorina, rezultă că valoarea de piață al terenului este de 37,00 €/mp, respectiv 42.587 €,  astfel prețul minim de pornire al licitației va fi cel rezultat din raportul de evaluare, respectiv suma de 42.587 €.

           Oportunitatea vânzării este justificată de faptul că doamna Pop Ana și soțul acesteia dețin proprietatea învecinată terenului solicitat spre cumpărare, pe care familia îl utilizează de peste 20 de ani. Prin achiziționarea acestuia, solicitanta urmărește întreținerea și amenajarea corespunzătoare a terenului, precum și integrarea acestuia în proprietatea existentă, cu respectarea legislației în vigoare, iar valorificarea terenului se face venit la bugetul local prin contravaloarea terenului adjudecat, iar ulterior adjudecatarul datorând anual, către bugetul local contravaloarea impozitului pe teren.

                Reglementările și funcțiunile urbanistice aprobate sunt cele înscrise în certificatul de urbanism nr. 889/13.10.2026, din care rezultă că terenul este liber de construcții. 
                Deasemenea conform notei interne cu nr. 37015/16.06.2026, comunicate de Comisia Municipală Pentru Stabilirea Dreptului de Proprietate Privată Asupra Terenurilor, Satu Mare în temeiul legilor proprietății, nu s-a eliberat titlu de proprietate pentru imobilul teren anterior menționat.
                 Față de cele expuse mai sus și ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare,  potrivit căruia Consiliul local are atribuții în administrarea domeniului public și privat al municipiului, înaintăm prezentul proiect  Consiliului Local cu propunere de aprobare.

